Die wêreld in foto’s – 12 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Forensiese beamptes ondersoek ivoor waarop beslag gelê is by die doeanekantoor in Bangkok, Thailand. Beslag is Vrydag gelê op ivoor van sowat 150 kg wat ongeveer 15 miljoen Thai baht (sowat R5,8 miljoen) werd is. (Foto: Sakchai Lalit, AP) Seelui wat Vrydag aan ŉ staking van 24 uur deelgeneem het, staan voor geankerde veerbote in die hawe van Piraeus naby Athene. Griekse vervoerwerkers, dokters in openbare hospitale en seelui staak weens die regering se nuwe planne vir skuldeiserhervorming. Foto: Petros Giannakouris, AP) Die Switserse skiër Nils Mani Vrydag in aksie tydens die eerste been van ŉ resies vir mans as deel van die Wêreldbekertoernooi in Wengen, Switserland. (Foto: Alessandro Trovati, AP) Benoit Paire van Frankryk het Vrydag te staan gekom teen Alex de Minaur van Australië in die halfeindstryd in die internasionale tennistoernooi in Sydney, Australië. (Foto: Rick Rycroft, AP) Soveel as 50 pare is dié week in die Chinese provinsie Xiamen tydens ŉ groepseremonie in die huwelik bevestig. Die geleentheid is gereël vir werknemers van ŉ Chinese konstruksiemaatskappy. (Foto: Song WeiWei, Xinhua)